Geskep op 03 Maart 2011 | Druk | E-Pos
VERRAAI EN ONTWAPEN
Ons veldkornet, Johannes Eloff, wou nie die wa van Frans du Toit laat huis toe gaan nie want ons het hom baie nodig gehad om die voetgangers mee te vervoer.
Die môre toe die kommando per trein vertrek, lê ek weer plat met ‘n hewige kouekoors. By die walaer wou ek nie graag agterbly nie, maar my Veldkornet het dit raadsaam geag om my nie saam met die perdekommando te stuur nie. Hy het my verseker dat die walaer al met die spoor langs na Johannesburg sou trek, sodat ek dan weer die kans sou hê om by die perdekommando aan te sluit. Daarop het ek maar ingewillig om agter te bly - ook maar gelukkig vir my, want later het my maats wat daarby was my vertel dat dit die kragte van ‘n gesonder man geverg het om al die ontberings op pad vanaf Kliprivier na Pretoria te deurstaan. Sommige voetgangers moes naderhand van vermoeidheid hul kos en komberse agterlaat en kon uiteindelik selfs sonder hierdie las skaars meer van uitputting voortstrompel.
DIE BYBEL (4)
(Lees reeks by DIE BYBEL)
Die “skrifgeleerdes” hou die Ou Testament lewendig en beskikbaar
Die Hebreeuse alfabet is baie oud en het waarskynlik al bestaan toe die Jode Kanaän ingeneem het. Toe al het hulle hul geestelike ervarings met God neergeskryf. Die wet is byvoorbeeld in geskrewe vorm in die ark gesit. Hoewel mense baie op mondelinge stories staat gemaak het, was die stukkies godsdienstige dokumente tog daar om hulle mondelinge tradisies in die regte rigting te laat ontwikkel. Die wet het hulle herinner aan watter God hulle aanbid en daarom was dit die fokus van hulle verhale. Behalwe die wet is daar soms ook aantekeninge gemaak oor politieke ontwikkelings, die doen en late van konings, algemene daaglikse sake, bouplanne en so meer.
Hoewel die Joodse kinders geleer is om die wet te lees en te skryf, was daar spesiale skrywers in Israel.
Geskep op 02 Maart 2011 | Druk | E-Pos
WÊRELD VAN DIE KLEINSTES (1)
Die groot Duitse skeikundige, Justus von Liebig, het op 'n keer gesê: "Die wetenskap moet die belangstelling van elkeen hê..." En hoewel dit reeds meer as 'n eeu gelede is dat hierdie woorde uitgespreek is, het hulle ook in ons tyd nog niks aan waarde verloor nie. Inteendeel. En van alle takke van die wetenskap is die leer van die mikrobes een van dié wat die naaste aan die daaglikse lewe van die mens staan. Daarom gaan ons in 'n volledige reeks oor die kleinste organismes in die wêreld, maar, wat die grootste invloed op ons lewens uitoefen, meer leer oor daardie vriende en vyande van ons, iets wat almal behoort te weet soos Von Liebig gesê het.
Dit is in die ou Hollandse stadjie Delft, omstreek 1675. Die voorjaarsonnetjie rig sy vrolike strale op die graggies en skilderagtige bruggies, en op "De porceleijne Fles" waar die beroemde 'Delfts blauw' gebak word, en die strale val ook deur die klein venstertjies van die huis van die koopman Antoni van Leeuwenhoek. Hier word hulle weerkaats in die glansende metaalinstrumentjies wat sorgvuldig op rakke gebêre is.
GODSDIENS EN DIE NUWE WÊRELDORDE
"Dit is duidelik dat Suid-Afrika vinnig en met mening deur politici, geldmag- en godsdiensleiers aan die sinistere magte van die politiek, ekonomie en godsdienste uitgelewer word... Dit sal alle godsdienste, van 'n vervalste weergawe van die Christendom en die Oosterse afgodediens af tot by voorvaderaanbidding en swart toorkuns insluit... Die ANC skakel 100 persent by hierdie internasionale benadering tot die bevordering van 'wêreldvrede' en die instelling van die Nuwe Wêreldorde in... Die sogenaamde Nuwe Wêreldorde beteken dus vir die Protestantse Afrikaner en alle Protestantse Christene niks anders as 'n nuwe en veel intenser fase van stryd teen die ideologieë nie. "
Oor die buite-politieke betekenis van die Nuwe Wêreldorde, veral op die gebied van die godsdienste, is veel geskryf. Daar kan kritici wees wat aanvoer dat daar te veel waarde geheg word aan die betekenis wat op die gebied van die godsdienste aan die Nuwe Wêreldorde gegee word. Ander kritici weer kan sê, of daaraan toevoeg, dat die godsdienste, ook die Christendom, die publisiteit wat saam met die Nuwe Wêreldorde gaan, raaksien en die geleenthede wat dit aan die godsdienste bied, wil uitbuit. Hulle ry dus as't ware op die rug van die publisisteit wat die Nuwe Wêreldorde kry.
Ons gaan in drie artikels hieroor uitwei
Die wa is die skip vir Suid-Afrika
As die beroemde digter Da Costa die kameel die lewende skip noem, wat die koers hou deur die groot sandwoestyne, dan kan ons die ossewa die skip noem wat oor die vlaktes, berge en bulte van Suid-Afrika gedien het as die enigste middel om swaar vragte te vervoer. In die dae van die goewerneurs is die osse al ingespan om te dien as trekdiere, wat uitnemend geskik was vir die vervoer van swaar vragte in ons land.
Geskep op 01 Maart 2011 | Druk | E-Pos
GEEN EINDE IN SIG NIE...
" Die Suid-Afrikaanse verbruiker is in hierdie opsig 'n gedwonge melkkoei van die oliebedryf."
Die prys van alle petrol styg vannag om twaalfuur, op 2 Maart met 43c en die prys van diesel met 63c per liter vir motordiesel (diesel met 'n swawelinhoud van 0,005%). Dit beteken dat 95-oktaanpetrol in Suid-Transvaal R9,42 en 93-oktaanpetrol R9,27 per liter sal kos. Op 'n tenk van 60 liter veroorsaak die verhoging 'n kostestyging van sowat R26,00 wat meebring dat die motoris wesenlik drie liter minder petrol as tans vir dieselfde bedrag geld ontvang. Vir diesel is die toestand selfs erger. Die prysverhoging van 63c per liter beteken dat 'n tenk van 60 liter in Maart R38,00 meer as in Februarie sal kos – die gelyke van byna vier liter.
"So verleng God die dae van diegene wat hulle ouers eer, in die land van hulle vaders en bewys Hy barmhartigheid aan meer as die derde en vierde geslagte van dié wat Hom liefhet en sy Gebooie onderhou."
Op 27 April 1718 gooi die 't Raadhuis van Vlissingen anker in Tafelbaai, met aan boord die jong man Jan Morits Marits (Die van Maritz is aanvanklik met 'n s gespel). Hy was 'n soldaat in diens van die Nederlandse Oos-Indiese Kompanjie. Soldaat wou hy egter nie lank bly nie want van sy aankoms af het hy geweet dat Barntrup in Lippe en sy geboorteland, Duitsland, hom nooit weer sal sien nie en dat hierdie onbekende land sy vaderland gaan word.
Geskep op 28 Februarie 2011 | Druk | E-Pos
ONS ONHERROEPELIKE VOLKSPAD
" Selfs die begeerte om uself weer op te hef, uself te bemagtig op elke kulturele gebied sodat ons weer die politieke mag kan bekom, kan net van Hom kom."
Dr WJ de Kock
Amajuba... Spitskop... Berg van die Duiwe... Colley se kop. Hoe veraf klink dit nie in die lang bloedspoor van ons geskiedenis nie? Blaai terug, laat ons lees van Brit en Boer en hoe hulle eens met die wapen in die hand teenoor mekaar gestaan het. Só was dit in Andries Pretorius se dae by Kongella, só was dit by Swartkoppies daar onder in die Vrystaat; en by Boomplaats; en toe, 'n geslag daarna, in Transvaal – die dae van Shepstone en sy anneksasie, die vreemde vlag wat oor Pretoria in 1877 gehys is; die jare van protes, van mooipraat, tot mooipraat 'n einde gekry het – by Paardekraal, Dingaansdag 1880. Met die wapen in die hand dan, as praat nie meer wou help nie.
Gedurende die paar maande wat ons klompie Mafeking verlaat het, het daar twee gebeurtenisse plaasgevind wat meldenswaardig is: Daar het ‘n oproep van die Kommandant-Generaal gekom om soveel as moontlik van die Mafekingse burgers na Colenso te stuur, waar die oorwig van die vyand al haas gedreig het om te veel vir die weerstand van die Boeremagte te word. Hulle is toe soontoe.
Verder het die vyand ‘n aanval gewaag op een van ons forte, wat die “Platboomfort” genoem is. Die fort was tussen ‘n aantal jong doringboompies geleë. Die vyand het vroeg in die môre, toe dit pas lig was, reeds begin om die fort aan te val.
In hierdie deel gaan ons kyk hoe die boeke van die Bybel geskryf is.
Mense in die ou tyd was vertellers
Die Evangelies is eers sowat 30 jaar of meer na die gebeurtenis waarvan dit vertel, naamlik die lewe van Jesus, geskryf. Net so is die verhale oor Abraham of Moses waarskynlik eers baie jare na die werklike gebeure geskryf.
Min mense in die ou tyd kon skryf. Daar was spesiale skrywers wat die belangrikste dokumente moes saamstel.
KOM KUIER SAAM BY LEIPOLDT
Dis ‘n fees om deur die letterkundige nalatenskap van C Louis Leipoldt te blaai en sy wye verskeidenheid gedigte te lees. Vir hierdie eerste aanbieding daarvan neem ons drie ou kort gediggies. Die eerste twee weerspieël sy liefde vir die natuur en in die derde een is daar ‘n heenwysing na die gruwelike moorde wat op die Voortrekkers by Bloukrans gepleeg is.
EK SING VAN DIE WIND
Ek sing van die wind wat tekeer gaan;
Ek sing van die reën wat daar val;
Ek sing van ons vaal ou Karoland;
Van blomme wat bloei by die wal;
Van water wat bruis oor die klippe;
Van duikers wat draf oor die veld;
Bladsy 273 van 277